Vynález zkázy
Vynález zkázy () je čehoslovački crno-bijeli science fiction film snimljen 1958. u režiji Karela Zemana. Predstavlja adaptaciju romana Face au drapeau francuskog pisca Julesa Vernea, iako je scenario koristio motive još nekoliko drugih djela iz Verneovog opusa. Radnja je smještena na kraj 19. vijeka i prikazuje kako zli bogataš Artigas (čiji lik tumači Miroslav Holub) nastoji zavladati svijetom uz pomoć supereksploziva koje je razvio naučnik profesor Roch (koga tumači Arnost Navtaril) te kako ga u tome pokušava zaustaviti inženjer Simon Hart (koga glumi Lubor Tokoš). U Vynález zkázy je Zeman primijenio svoje inovativne, i za tadašnje standarde impresivne specijalne efekte, ali koristio animaciju i scenografiju kako bi film učinio što sličnijim originalnim ilustracijama Verneovih romana sa krajem 19. vijeka. Vynález zkázy je premijerno prikazan u Bruxellesu na svjetskoj izložbi EXPO 58 gdje je dobio Grand prix. Uživao je veliku gledanost u domovini, ali i u inozemstvu, a danas se smatra jednim od najuspješnijih ostvarenja čehoslovačke i češke kinematografije.

Vanjske veze 

Čehoslovački filmovi
SF-filmovi
Pustolovni filmovi
Authority control 2